ଶ୍ମଶାନରେ ମିଳିଲାନି ଜାଗାଃ ତହସିଲ କାର୍ଯ୍ୟାଳୟ ସମ୍ମୁଖରେ ମୃତଦେହ ରଖି ଧାରଣା\nଉଦଳା,୩।୧ (ଡି.ଏନ.ଏ.)-ଉଦଳା ଥାନା ଅଧୀନ ଉର୍ମଳ ଗ୍ରାମର ଜଣେ ମହିଳାଙ୍କର ବୁଧବାର ମୃତ୍ୟୁ ହୋଇଥିବା ବେଳେ ଶେଷକୃତ୍ୟ ସମ୍ପନ୍ନ ପାଇଁ ଗାଁ ମଶାଣିରେ ତାଙ୍କୁ ଜାଗା ମିଳିଲା ନାହିଁ। ଗାଁ ମଶାଣି କେତେକ ଜବରଦଖଲକାରୀଙ୍କ କବ୍ଜାରେ ଥିବାରୁ ସେମାନେ ଶବ ଦାହ କରିବାକୁ ଅନୁମତି ଦେଲେ ନାହିଁ।\nଶ୍ମଶାନରେ ମିଳିଲାନି ଜାଗାଃ ତହସିଲ କାର୍ଯ୍ୟାଳୟ ସମ୍ମୁଖରେ ମୃତଦେହ ରଖି ଧାରଣା\t January 3rd, 23:32 PM January 3rd, 23:32 PM\nଉଦଳା,୩।୧ (ଡି.ଏନ.ଏ.)-ଉଦଳା ଥାନା ଅଧୀନ ଉର୍ମଳ ଗ୍ରାମର ଜଣେ ମହିଳାଙ୍କର ବୁଧବାର ମୃତ୍ୟୁ ହୋଇଥିବା ବେଳେ ଶେଷକୃତ୍ୟ ସମ୍ପନ୍ନ ପାଇଁ ଗାଁ ମଶାଣିରେ ତାଙ୍କୁ ଜାଗା ମିଳିଲା ନାହିଁ। ଗାଁ ମଶାଣି କେତେକ ଜବରଦଖଲକାରୀଙ୍କ କବ୍ଜାରେ ଥିବାରୁ ସେମାନେ ଶବ ଦାହ କରିବାକୁ ଅନୁମତି ଦେଲେ ନାହିଁ। ଏଥିରେ ଉତ୍ତ୍ୟକ୍ତ ପରିବାର ଲୋକେ ଅନନ୍ୟୋପାୟ ହୋଇ ମୃତଦେହ କୋକେଇରେ ଧରି ଦୀର୍ଘ ୪ କି.ମି. ଅତିକ୍ରମ କରି ତହସିଲ କାର୍ଯ୍ୟାଳୟ ସମ୍ମୁଖରେ ବସି ରହିଥିଲେ। ଶେଷରେ ତହସିଲଦାରଙ୍କ ହସ୍ତକ୍ଷେପ ପରେ ଘଟଣାର ସମାଧାନ ହୋଇଛି। ଅଭିଯୋଗରୁ ଜଣାଯାଏ, ଉର୍ମଳ ଗ୍ରାମର ସୁନ୍ଦରମହୋନ ପ୍ରଧାନଙ୍କ ପତ୍ନୀ ଲକ୍ଷ୍ମୀମଣି ଦୀର୍ଘଦିନ ହେଲା ଅସୁସ୍ଥ ଥିବା ବେଳେ ବୁଧବାର ସକାଳେ ତାଙ୍କ ମୃତ୍ୟୁ ହୋଇଥିଲା। ଶବ ସତ୍କାର ନିମନ୍ତେ ପରିବାର ଲୋକେ ଗ୍ରାମ ଶ୍ମଶାନକୁ ନେଇଥିଲେ। ହେଲେ ତାହା ଜବରଦଖଲକାରୀଙ୍କ କବଜାରେ ଥିବାରୁ ସେମାନେ ଶବ ସତ୍କାର କରାଇ ଦେଇ ନ ଥିଲେ। ଏଥିରେ ନିରାଶ ହୋଇ ପରିବାର ଲୋକେ ଓ ଗ୍ରାମବାସୀ ମୃତଦେହକୁ ସେଠାରୁ ଫେରାଇ ଆଣିଥିଲେ। ଏହାପରେ ସଂକୀର୍ତ୍ତନ, ଶୋଭାଯାତ୍ରା କରି ରାମ ନାମ ସତ୍ୟ ହେ କହି ମୃତଦେହକୁ କୋକେଇରେ ବୋହି ୪ କି.ମି. ବାଟ ଆଣି ତହସିଲ କାର୍ଯ୍ୟାଳୟ ସମ୍ମୁଖରେ ପ୍ରାୟ ୪ ଘଣ୍ଟା ବସିଥିଲେ। ଗାଁ ମଶାଣିରେ ସେମାନଙ୍କୁ ଶବ ସତ୍କାର କରିବାକୁ ଅନୁମତି ଦେବାକୁ ସେମାନେ ଦାବି କରିଥିଲେ। ଖବର ପାଇ ସ୍ଥାନୀୟ ତହସିଲଦାର ରାଜେନ୍ଦ୍ର କର , ଆରଆଇ ଉର୍ମଳ ଗ୍ରାମକୁ ଯାଇ ଜବରଦଖଲକାରୀଙ୍କ ସହିତ ଆଲୋଚନା ପରେ ଘଟଣାର ସମାଧାନ ହୋଇଥିଲା। ଏହାପରେ ଲକ୍ଷ୍ମୀମଣିଙ୍କ ପରିବାର ଲୋକେ ପହଞ୍ଚତ୍ ସତ୍କାର କରିଥିଲେ। ଉଦଳା ତହସିଲଦାର କହିଛନ୍ତି ଯେ, ଘଟଣାର ସମାଧାନ କରାଯାଇ ଶବ ସତ୍କାର କରାଯାଇଛି।
